Guilin

Guilin har også andre betydninger.
Guilin (kinesisk: 桂林; pinyin: Guìlín, W.-G.: Kweilin, oversettelse: «Osmanthusskogen») er en kinesisk storby i den autonome region Guangxi i Sør-Kina ved Kinas kyst mot Sørkinahavet og grensen mot Vietnam. Befolkningen innen bygrensene anslås (2006) til 670 000, men hele storbyområdet har 1,34 millioner innbyggere. Byen var en gang hovedstaden i Guangxi. 

Guilin er et transportsenter med gode forbindelser til omverdenen med jernbane, elvetransport og landevei. Her produseres papirprodukter, tekstiler, kjemikalier og jordbruksutstyr. I området utvinnes det mineraler som tinn og wolfram. 

Guilin er kjent for sitt vakre landskap som ofte gjengis i kinesisk landskapsmaleri. Det er en rekke kjente buddhistiske templer i dette området. 

Under annen verdenskrig hadde amerikanerne en flybase her. 

 Administrative enheter 
Byprefekturet Guilin har jurisdiksjon over 5 distrikter (区 qū), 10 fylker (县 xiàn) og 2 autonome fylker (自治县 zìzhìxiàn).

 Kart 300px # Navn Hanzi Hanyu Pinyin Befolkning(2004 est.) Areal (km²) Tetthet(/km²)Distrikter1Xiangshan象山区Xiàngshān Qū210 000882 3862Diecai叠彩区Diécǎi Qū130 000522 5003Xiufeng秀峰区Xiùfēng Qū110 000492 2454Qixing七星区Qīxīng Qū200 000742 7035Yanshan雁山区Yànshān Qū700 0002882430Fylker6Yangshuo阳朔县Yángshuò Xiàn310 0001 4282177Lingui临桂县Línguì Xiàn460 0002 2022098Lingchuan灵川县Língchuān Xiàn350 0002 2881539Quanzhou全州县Quánzhōu Xiàn770 0004 02119110Xing'an兴安县Xīng’ān Xiàn360 0002 34515411Yongfu永福县Yǒngfú Xiàn270 0002 8079612Guanyang灌阳县Guànyáng Xiàn280 0001 83715213Ziyuan资源县Zīyuán Xiàn170 0001 9548714Pingle平乐县Pínglè Xiàn430 0001 91922415Lipu荔浦县Lìpǔ Xiàn370 0001 759210Autonome fylker16Longsheng龙胜各族自治县Lóngshèng GèzúZìzhìxiàn170 0002 5376717Gongcheng(For yaoene)恭城瑶族自治县Gōngchéng YáozúZìzhìxiàn280 0002 149130

 Historie 
Området som i dag kalles Guilin nevnes i kilder fra så langt tilbake som Qin-dynastiets tid. Av militære grunner lot keiser Qin Shihuangdi bygge en kanal som knyttet Guilin til farbare elver som rant nord til Yangzifloden. Den 34 kilometer lange Lingqukanalen tok seg av stykket mellom elvene Xiang og Li.

Senest i 111 e.Kr. var det organisert en administrativ enhet i området; det hadde navnet Shi. 

Fra og med Song-dynastiet og langt inn i Qing-dynastiet var Guilin klart det kulturelle sentrum for Guangxi.

Etter at Ming-keiserdømmet ble styrtet av mandsjuenes invaderende styrker slo ming-pretendenten Zhu Youlang (朱由榔 – som kalte seg Yongli-keiseren 永曆) av det sørlige Ming-dynasti ned i Guilin. Men etter en tid måtte han flykte med sitt hoff til Burma. 

I 1914 opphørte Guilin som provinshovedstad, og ble avløst i så henseende av Nanning.

 Samferdsel 
Kinas riksvei 321 går gjennom området. Den fører fra Guangzhou via blant annet Wenzhou og Guilin til Chengdu, hovedstaden i provinsen Sichuan.

Kinas riksvei 322 passerer gjennom området. Den fører fra Hengyang i provinsen Hunan, via Guilin og Nanning i Guangxi og frem til grensen mot Vietnam ved Vennskapsporten.

 Eksterne lenker 

 Guilin lokalregjering
 Guilin lokalwiki

Kategori:Byprefekturer i Guangxi